  Майя Бывальцева 8-тӥ инвожоысен Удмуртиын коронавирус инфекциез алонэн герӟаськем куд-ог сюбегатонъёсты палэнтозы. Со сярысь элькун тӧролэн но кивалтэтлэн пресс-службазы ивортӥз. Коронавирус инфекци вӧлмонэз алон вылысь, асьмелэн быдэс ар ӵоже сюбегатонъёс ужало. Тужгес но со уен-нуналэн ужась мерлыко ужъюртъёсын тыршисьёс вылын шӧдӥськиз, соос арняосын дежурить карылӥзы. 8-тӥ инвожоысен соос понна сыӵе форматэз палэнтӥськом, ковидлэсь азьвыл ужанрадлыке выжиськом Александр Бречалов, Удмуртилэн тӧроезСыӵе пумкылъян Роспотребнадзорлэн элькунъя управлениеныз но улосвылысь тазалыкез утёнъя министерствоен ӵош кутэмын. Со ужъюртъёсын ужась но улӥсьёс пӧлын вакцинаци умой мынэ. Озьы ик азьвыл ужанрадлыказы театръёс, кинотеатръёс, кинозалъёс, спорт объектъёс азьвыл ужанрадлыказы берытскозы. Та дырозь учкисьёслы залъёсты 75 но 50 процентлэсь трослы тырмытыны лэзьымтэ вал. Со сяна, ЗАГС-ын гожтӥськонэ табере 40 куноос лыктыны быгатозы.  Тегъёс: Ижкар Театр Удмуртия кинотеатр коронавирус АлександрБречалов сюбегатонъёс  